[{"text_idx": "#000000", "text": "UEA uzis 33.000 eu\u0306rojn por nova retejo"}, {"text_idx": "#000001", "text": "Skizo de la nova retejo de UEA, videbla c\u0302e ."}, {"text_idx": "#000002", "text": "G\u0302is nun UEA elspezis proksimume 33.000 eu\u0306rojn por reteja renovigo, kiu estis deklarita c\u0302efa prioritato de la asocio antau\u0306 kvin jaroj. La ankorau\u0306 ne ekzistanta retejo devos anstatau\u0306i la Jarlibron, pri kies nuligo decidos la komitato de UEA post tri semajnoj."}, {"text_idx": "#000003", "text": "La decido prioritati la starigon de tute nova kaj moderna retejo por UEA estis farita dum la Universala Kongreso en Rejkjaviko en julio 2013. Tre baldau\u0306 tiu c\u0302efa prioritato, tiam starigita de la nova estraro de Mark Fettes, povos soleni sian kvinjarig\u0302on. Tamen ankorau\u0306 tute ne klaras, kiam la longe sopirata retejo fine pretos."}, {"text_idx": "#000004", "text": "En 2013 la estraro de Mark Fettes petis kaj ricevis de la komitato la rajton uzi maksimume 100.000 eu\u0306rojn por la nova retejo. Responde al demando de Libera Folio Fettes tiam argumentis, ke la granda investo necesas por tute novspeca retejo, kiu plenumu multajn taskojn:"}, {"text_idx": "#000005", "text": "\u2013 Ni bezonas retejon multlingvan, per kiu ni povas atingi la vastan publikon de homoj tutmonde, kiuj interesig\u0302as pri Esperanto. Krome ni kompreneble bezonas retejon esperantlingvan, kiu donas al niaj membroj kaj aktivuloj rimedojn por aktivig\u0302i per kaj por Esperanto. C\u0302i-rilate ekzistas multaj diversaj ebloj, kaj ni devos zorge esplori pri iliaj kostoj kaj avantag\u0302oj. Ni pensas ne nur pri disponigo de servoj, sed ankau\u0306 pri faciligo de la organiza laboro, virtuala partopreno en la kongresoj, flegado de scienca, faka kaj kultura kunlaboro kaj klerigado, ktp."}, {"text_idx": "#000006", "text": "G\u0302is julio 2018 UEA lau\u0306 Mark Fettes elspezis proksimume trionon el la bug\u0302etitaj 100.000 eu\u0306roj. Li ankorau\u0306 ne povas diri, kiam la nova retejo povos esti lanc\u0302ita."}, {"text_idx": "#000007", "text": "\u2013 Same kiel vi, mi atendas la finan verdan lumon de niaj dungitoj kaj kontraktitoj, por povi lanc\u0302i la unuan fazon de la renovigo (la membrospacon). La programado por g\u0302i estas jam delongete preta, temas lau\u0306 mia kompreno pri administraj detaloj inkluzive de definitivigo de nia privatecpolitiko."}, {"text_idx": "#000008", "text": "Por s\u0302pari monon la estraro de UEA proponas, ke la komitato en Lisbono decidu pri nuligo de la papera Jarlibro. Samtempe la estraro volas draste altigi la membrokotizon. Evidentas la risko, ke altigita kotizo kombine kun la forigo de unu el la c\u0302efaj servoj, kiujn la membroj g\u0302is nun ricevis kontrau\u0306 sia mono, povos rapidigi la malkreskon de la membraro."}, {"text_idx": "#000009", "text": "La c\u0302efa nova servo, kiun la estraro volas proponi al la membraro, estas la renovigita retejo, kiu interalie funkciu kiel plibonigita, c\u0302iam aktuala Jarlibro. La tuja aktualeco tamen devos atendi g\u0302is la nova retejo estos lanc\u0302ita, kaj tio s\u0302ajnas dau\u0306ri."}, {"text_idx": "#000010", "text": "\u2013 Mi ne kurag\u0302as prognozi la daton de plena transiro al la nova reteja sistemo, c\u0302ar mi ne sufic\u0302e regas la koncernajn laborkondic\u0302ojn. Mi povas nur diri ke tio restas prioritato por mi kaj mi provas akceli la laboron lau\u0306 mia povo, diras Mark Fettes."}, {"text_idx": "#000011", "text": "Libera Folio: C\u0302u oni do ne povas atendi, ke la \u201dmembrospaco\u201d estos lanc\u0302ita antau\u0306 la kongreso en Lisbono, kie devos esti farita la decido pri la nuligo de la Jarlibro?"}, {"text_idx": "#000013", "text": "La prizorganto de la nuna retejo de UEA, Andrej Grigorjevskij, responde al demando de Libera Folio klarigis, ke li ne kunrespondecas pri la nova versio nek konas la staton de la laboro."}, {"text_idx": "#000014", "text": "\u2013 Mi ne okupig\u0302as pri la nova retejo. Oni siatempe invitis min kandidati por la konkurso, dum kiu oni elektis la kreontojn de la nova retejo, sed mi rifuzis partopreni. Mi jam tro longe okupig\u0302as pri la UEA-retejo, delonge necesas, ke tion transprenu iu alia."}, {"text_idx": "#000015", "text": "Pri la renovigo de la retejo de UEA nun c\u0302efe respondecas Ana Ribeiro. Lau\u0306 s\u0302i la membrospaco de la nova retejo principe pretas ekde majo, kaj jam estas alirebla per la alternativa adreso . Tie membroj de UEA jam povas ensaluti per sia kutima UEA-kodo kaj s\u0302losilvorto."}, {"text_idx": "#000016", "text": "Tiu adreso lau\u0306 s\u0302i g\u0302is nun ne estis oficiale diskonigita, c\u0302ar ankorau\u0306 ne pretas la fina versio de la regularo de UEA pri protektado de privataj datumoj."}, {"text_idx": "#000017", "text": "\u2013 G\u0302i estas lanc\u0302ebla kaj uzebla por multaj celoj ekde majo, kiu estis la interna limdato kiun mi donis por mi mem. Tie estas serc\u0302ebla adresaro, do informoj pri delegitoj, lokaj grupoj, asocioj, kaj tiel plu, kiun oni povas filtri lau\u0306 lando, funkcio kaj aliaj kriterioj, diras Ana Ribeiro."}, {"text_idx": "#000018", "text": "Libera Folio: C\u0302u do la informoj en la nova membrospaco estas plene aktualaj?"}, {"text_idx": "#000019", "text": "La aspekto de la nova membrospaco."}, {"text_idx": "#000020", "text": "\u2013 Mi elprenis ilin de la nuna datumbazo per iu skripto kiun mi skribis en Pitono. Mi mem ne persone kontrolis la pli ol mil adresojn kiuj aperas tie, sed mi povas garantii ke almenau\u0306 c\u0302iuj delegitoj kiuj aperas estas aktualaj membroj de UEA."}, {"text_idx": "#000021", "text": "La membrospaco de UEA lau\u0306 Ana Ribeiro ankau\u0306 post la oficiala lanc\u0302o restos en la aparta adreso . La aspekto de la baza retejo kun g\u0302eneralaj informoj por nemembroj jam de iom da tempo videblas c\u0302e nova.uea.esperanto.net."}, {"text_idx": "#000022", "text": "\u2013 La alia planata retejo estas la libroservo, mi dependas c\u0302efe de fino de renovigo de financaj sistemoj de UEA pri kiu ne mi okupig\u0302as, aldonas Ana Ribeiro."}, {"text_idx": "#000023", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000024", "text": "Lisbono promesas plene portugalan kongreson"}, {"text_idx": "#000025", "text": "Hej Google! C\u0302u vi ekkomprenas Esperanton?"}, {"text_idx": "#000026", "text": "La fina rezulto kredeble estos same magra kiel tiu de la renovigita esperanto.net, pri kiu oni siatempe tiom fanfaronis. Nur ke la perdita sumo estos multe pli granda. Tio tamen ne influos la prestig\u0302on de Fettes \u2013 li jam havas nenion por perdi."}, {"text_idx": "#000027", "text": "Kiom el tiu mono estis elspezita por la vojag\u0302oj de la respondeculino al Roterdamo kaj al UKoj? Kaj kiom utilaj estis/as tiuj vojag\u0302oj? La estraro devos respondi al tiuj demandoj, c\u0302ar la elspezita mono ne apartenas al la estraro, sed al al organizaj\u0302o."}, {"text_idx": "#000029", "text": "Kiom da homoj en Afriko kaj Brazilo povus helpi tion monsumon?"}, {"text_idx": "#000030", "text": "Se ni vere frate laborus kune tiu, nun pena revo, estus tuj jam realigita."}, {"text_idx": "#000031", "text": "Cxu UEA devas disdoni gxian tutan bugxeton al malricxuloj en Afriko aux Brazilo?"}, {"text_idx": "#000032", "text": "C\u0302u vere la CO havas tiom malmulte da laboro dum la semajno tuj antau\u0306 la UK ke tio estas tau\u0306ga momento por ens\u0302alti grandan s\u0302ang\u0302on al la retpag\u0302o? Necesus multe da optimismo por pensi, ke neniu problemo aperos."}, {"text_idx": "#000033", "text": "Jam ekzistas tro multe da Esperantlingvaj retejoj i.a. libera folio"}, {"text_idx": "#000034", "text": "C\u0302u iu scias precize kiam Ana Ribeiro komencis prilabori la retejo(j)n de UEA, kaj kiom da pago s\u0302i ricevis g\u0302is nun? C\u0302u oni dau\u0306re pagos s\u0302in g\u0302is la iama fino de la projekto, au\u0306 c\u0302u estis antau\u0306difinita pagosumo en la komenco?"}, {"text_idx": "#000035", "text": "Krei seriozan retejon devus esti absoluta prioritato por UEA. Se tiu laboro povas esti bone farita, valoras elspezi iom da monon."}, {"text_idx": "#000036", "text": "Antau\u0306 ol la nova retejo funkcios, mi s\u0302atus danki al Andrej Grigorjevskij, kiu dum pluraj jaroj (kaj ankau\u0306 nun) zorgis, ke la retejo de UEA estu funkcianta kaj g\u0302isdata. Dum mia laboro por UEA mi c\u0302iam povis kalkuli je rapidaj, profesiaj kaj utilaj reagoj flanke de Andrej."}, {"text_idx": "#000037", "text": "C\u0302u vi havas ian ideon pri kiam tio efektive okazos? (t.e., la nova retejo)."}, {"text_idx": "#000038", "text": "Au\u0306 c\u0302u tio iam ajn okazos?"}, {"text_idx": "#000042", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000043", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000046", "text": "Alig\u0302i al 400 aliaj abonantoj"}]